
Perduoti pagal panaudos sutartį penkerių metų laikotarpiui Šiaulių miesto savivaldybei nuosavybės teise priklausantį materialųjį turtą Rėkyvos ugniagesių savanorių draugijai.

Šiaulių miesto savivaldybei nuosavybės teise priklausančio ilgalaikio materialiojo turto perdavimą panaudos pagrindais apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“. 
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 7 punkte nustatyta, kad savivaldybės turtas, savivaldybės tarybos nustatyta tvarka, gali būti perduodamas panaudos pagrindais asociacijoms tenkinančioms gyvenamosios vietovės bendruomenės viešuosius poreikius. Vadovaujantis Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ nuostatomis, sprendimą dėl savivaldybės turto perdavimo panaudos pagrindais priima savivaldybės taryba.
Teikiamu Tarybos sprendimo projektu siūloma perduoti pagal panaudos sutartį penkerių metų laikotarpiui Šiaulių miesto savivaldybei nuosavybės teise priklausantį materialųjį turtą Rėkyvos ugniagesių savanorių draugijai nuostatuose numatytai veiklai vykdyti:
. ugniagesio-gelbėtojo aprangos komplektą (2 vnt., bendra įsigijimo kaina 1067,22 Eur; vieną komplektą sudaro ugniagesio kostiumas,  pirštinės ir batai);
. motovisureigį „Can-Am Outlander 650 DPS PRO 6 x 6 T3“, kurio identifikavimo numeris 3JBRRAJ57JJ000433, įsigijimo kaina 14998,07 Eur;
. priešgaisrinį lengvos konstrukcijos katerį „MS BOAT S 690 WT“, kurio unikalus identifikavimo kodas 0000364744 (korpuso numeris PL MSB6CW14A819) su pakabinama katerio transportavimo priekaba ir papildoma įranga (geltonos spalvos švyturėliai virš kabinos (2 vnt.); halogeninis stacionarusis prožektorius; stacionarioji įgarsinimo aparatūra; lafetinis švirkštas; gelbėjimo ratas; pirmosios pagalbos vaistinėlė; miltelinis gesintuvas, 6 kg; gelbėjimosi liemenė (2 vnt.); echolotas; savisiurbis išcentrinis siurblys įmontuotas kateryje; plūduriuojantis motorinis siurblys; kilnojamasis elektros generatorius su įranga), bendra įsigijimo kaina 66900,00 Eur.
Rėkyvos ugniagesių savanorių draugijos teisinė forma – asociacija. Rėkyvos ugniagesių savanorių draugijos įstatuose nurodyti pagrindiniai asociacijos veiklos tikslai yra: suburti Rėkyvos seniūnijos gyventojus siekiant sukurti ir užtikrinti saugią gyvenamąją aplinką, vystyti, tobulinti ir įgyvendinti priemones, užtikrinančias priešgaisrinį saugumą seniūnijoje, esant būtinybei gesinti gaisrus, vykdyti gelbėjimo darbus ekstremalių situacijų ir kitų įvykių atvejais. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 7 punktą savivaldybių turtas gali būti perduodamas panaudos pagrindais laikinai neatlygintinai valdyti ir naudotis asociacijoms, kurių pagrindinis veiklos tikslas tenkinti gyvenamosios vietovės bendruomenės viešuosius poreikius Kadangi turtas perduodamas panaudos sutartimi, panaudos gavėjas savo lėšomis turės apdrausti gautą turtą, apmokėti remonto ir visas kitas išlaidas, susijusias su turto išlaikymu
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus Šiaulių miesto savivaldybei nuosavybės teise priklausantį materialųjį turtą bus sudarytos sąlygos tenkinti Rėkyvos seniūnijos bendruomenės viešuosius poreikius sukuriant ir užtikrinant saugią gyvenamąją aplinką, vystyti, tobulinti ir įgyvendinti priemones, užtikrinančias priešgaisrinį saugumą seniūnijoje.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

